**הברור שאינו נכתב**

**תומר קרודו**

שיעור זה עוסק בכתיבה שלנו ובכך שאנחנו פעמים רבות רושמים את הדברים שמשכו לנו את העין, אך מתעלמים מהדברים שהכי ברורים לנו, מתוך מחשבה שהם ברורים לכולם. כתיבה זו גורמת לכך שאדם שאינו ראה את הטקסט/שאלה/סרטון וכד' שעליו אנו נדרשים לכתוב, אינו מבין את כתיבתנו או מבין חלקית את שרצינו לומר.

**מטרות**

מטרת שיעור זה היא לתת מענה לבעיה זו באמצעות שני כלים. ראשית, התלמידים לומדים לחבר נקודות מרכזיות באמצעות מילות קישור על מנת לפתח את הכתיבה המקדימה שיכולה לשמש אותם לסיכום, כתיבה יצירתית וכו'. כמו כן, ההבנה שמילות הקישור הן אלה המעניקות לנו עושר לשוני וגם רצף כתיבתי אשר מאפשר לנו לגרום לקוראים להתחבר לכתיבתנו. שנית, בשיעור זה מתבצעת הפגישה של התלמידים עם כתיבה של תלמידים אחרים במשימה, דבר אשר מאפשר לתלמידים להבין מהם אותם הדברים אשר מאפשרים לקורא להבין טוב יותר או את החומר, מבלי שהם נחשפו אל מקור המידע הראשוני.

**נושאים לימודים**

* כתיבת סיכום
* מילות קישור
* פיתוח כתיבה

**כלים טכנולוגים**

* השיעור מתבצע ב-ZOOM
* שימוש בסרטונים you tube
* Google docs

**פתיחה (5 דקות)**

השיעור נפתח בהסבר במליאה על מהות הכתיבה ככלי של העברת מידע לאדם שאינו נמצא בקרבתנו, על החשיבות של בניית מסגרת לכתיבה אשר תכניס את הקורא אל תהליך הקריאה ולהבין את שאנחנו רוצים להסביר ולומר. בנוסף, מתבצע ריענון על כתיבה מקדימה.

**מהלך השיעור (25 דקות)**

הכיתה מתחלקת בזום לשתי קבוצות. בפעם הראשונה כל קבוצה רואה סרטון קצר שונה (סרט אילם) ונדרשת לכתוב את אשר הם ראו על-פי הכללים שנלמדו לכתיבה מקדימה (שיעור קודם):

1. יש לכתוב עד עשר שורות, כל שורה דנה בנושא אחר (נקודות מרכזיות)
2. כל נקודה יכולה להיות עד עשר מילים

לאחר שכל קבוצה סיימה לראות ולכתוב את הכתיבה המקדימה, מתבצעת החלפה של הכתיבה המקדימה בין זוגות תלמידים מקבוצות שונות (באמצעות קבצי Google doc משותפים). בשלב זה כל תלמיד נדרש לחבר בין הנקודות המרכזיות של חברו באמצעות שימוש בטבלה של מילות קישור אשר נמצאת על המסך (שיתוף מסך של טבלה ב-ZOOM). לאחר שהתלמידים מסיימים לעבוד על הכתיבה, מתבצעת בכיתה שיחה על מה כל קבוצה ראתה, האם היה ניתן להבין מן הסיכום שנוצר מה כל קבוצה ראתה והאם הצלחנו להעביר את המידע כנדרש.

* חשוב שהמורה יעבור בין הקבוצות בזמן הצפייה בסרטון, על-מנת לראות שאין שאלות והמשימה ברורה לכלל התלמידים.

**סיכום (5 דקות)**

השיעור מסתיים בדיון על חשיבות הכתיבה, במיוחד בעידן שבו אנחנו נמצאים שבו אמצעי התקשורת מספר אחת הוא מיילים והודעות ופחות שיחות טלפון ומפגשים. לדוגמה, מדברים על מפגשי הזום ומדגימים עד כמה לפעמים כאשר משהו מוסבר מעל פה ולא בקובץ קשה לנו מאוד לעקוב אחריו או להבין אותו.

**סרטונים**

* [**https://youtu.be/\_0a998z\_G4g**](https://youtu.be/_0a998z_G4g)
* [**https://youtu.be/G09dfRrUxUM**](https://youtu.be/G09dfRrUxUM)